Aivaras Požaitis 


ATEITIES sa ala TIRŠČIAIS 


so 
ANDRIUS 
JULIJA, ANDRIAUS ŽMONA 
PAŠTININKAS 
AISTĖ, ANDRAUS SESUO 
GRETA, AISTĖS DRAUGĖ | 
ALGIS, GRETOS VYRAS 
VAGIS 


I epizodas. 


Julija stovi prie lango ir žiūri. 

Andrius sėdi ir skaito laikraštį. 

JULIJA. atsidūsta. Ir vėl lauke lyja... Kiek gi galima! 

ANDRIUS. Taip, tikriausiai. 

JULIJA. Štai eina Agnė... Kokia graži jos suknelė... pamojuoja. 
ANDRIUS. Taip, tikriausiai. 


JULIJA. atsidūsta. Ir aš tokios noriu. Atsisėda prie stalo ir atsiverčia žurnalą. Tikriausiai tokia daili suknelė 
labai daug kainuoja... Radau tokią pačią!!! 


ANDRIUS. Taip, tikriausiai. 

JULIJA.Du tūkstančiai eurų... Ir bateliai, kokių visada norėjau... Už tūkstantį eurų. 
ANDRIUS. Taip, tikriausiai. 

JULIJA. Iš kur gauti tiek pinigų? Brangusis, parodyk man savo piniginę... 
ANDRIUS. Taip, tikriausiai. 


JULIJA. Kas „taip, tikriausiai“? 


ANDRIUS. Tikriausiai taip. Tfu! Taip, tikriausiai. 

JULIJA. Koks tu kartais būni nedemėsingas asilas... 

ANDRIUS. Taip, tikriausiai. pakelia akis nuo laikraščio. Kaip tu mane pavadinai? 

JULIJA. Štai, kaip tu manęs klausaisi! 

ANDRIUS. Nepyk. Kartais laiko turiu skirti ir sau. 

JULIJA. Kur aš dėsiuos nesupratus... Kur aš baigiau. Mielasis, parodyk man savo piniginę. 
ANDRIUS. Prašau. Išsitraukia piniginę ir paduoda. Jei nori gali pasiimti visus pinigus iš manęs. 
JULIJA. skaičiuoja. 45, 70, 100... Viso labo 120 eurų... Toli su tokiais pinigais nenuvažiuosi... 
ANDRIUS. Dar yra sąskaitoj apie 50. 


JULIJA. Gerai, nebesvarbu. Atsidūsta. Vistiek suknelei tiek mano, tiek tavo pinigų neužteks... Tiek kiek reikia 
po pusės metų uždirbsiu. Galėtum ir tu darbą susirast. 


ANDRIUS. Julija, nurimk. Nedaryk tragedijos. Rasiu aš tą darbą... 
JULIJA. gestikuliuoja. Man pinigų reikia kuo greičiau, kol suknelė ir bateliai neišėjo iš mados. 
ANDRIUS. Nurimk. Būk gera. Sėsk šalia. Giliai įkvėpk. Puiku! 
Skambutis į duris. 

JULIJA. Aš nueisiu. 

Julija išeina. Atsiveda Paštininką. 

JULIJA. Mielasis, turi po ranka tušinuką? 

ANDRIUS. išsitraukia iš kišenės ir paduoda. Prašom. 

Julija pasirašo. 

PAŠTININKAS. Ačiū. Štai jūsų naujas „Antgamtinių reiškinių“ numeris. 
JULIJA. Labai dėkoju. Ų . 
PAŠTININKAS. Prašom. Viso gero. 

Paštininkas išeina. 

ANDRIUS. Kažkoks naujas žurnalas? 


JULIJA. Taip, užsiprenumeravau neseniai. Burtai, magija, prietarai visokie. Juk žinai, kad mėgstu kartais apie 
juos paskaitinėti. Čia yra geri horoskopai tarpkitko, paskaitysiu ir suprasi.Varto žurnalą. Horoskopai... 
Baksteli pirštu. Mano:“Liūtas: Finansų globėja pereis į jūsų bedrų su kitais žmonėmis patirčių ir vertybių 
sritį, kas jums bus pažadas gauti didelių dovanų ar artimo palaikymo iš kitų asmenų“ (skamba neblogai, 


Andriau. Gausiu iš tavęs palaikymo). O tavo... Mergelė: „Jūsų nuotaikos bus susijusios su tuo, kaip gerai 
seksis pildyti savo artimo žmogaus norus. Svarbu, kad tai ką darote sutaptų su tuo, ko tas žmogus iš jūsų 
tikisi. Regis, jūs su artimo žmogaus norais labai lengvai susitvarkysite. Be to, šiandien ideali diena pelningam 
verslui pradėti“. Pašoka. Štai žvaigždės mums pasakė, kaip reikia uždirbti pinigų. 


ANDRIUS. Supratau... Einu sau pasidarysiu kavos. Gal ir tu nori? 

JULIJA. Aha, būtų neblogai. | 
Andrius išeina. 

II epizodas. 

Julija vaikščioja po kambarį skaitydama žurnalą. 


JULIJA. padeda žurnalą ant stalo. Koks turėtų būti šeimos verslas... reikia tokio verslo, kuris uždirbtų 
didelius pinigus.. 


Ateina Andrius nešinas kava. Padeda puodelius ant stalo. 

ANDRIUS. Prašau, Julija. Prisėsk ir nusiramink. Atsigerk kavos, tokia kaip tu mėgsti. 
JULIJA. Ačiū, mielasis. 

ANDRIUS. Nėra už ką, Julija. 

JULIJA. Andriau, darom šeimos verslą. 

ANDRIUS. Gerai, o koks bus tas verslas? | 
JULIJA. Koks bus mūsų verslas... O tai ir yra problematiška, kad nieko nesugalvoju. | 


ANDRIUS. Nusiramink. Giliai įkvėpk. Pagalvok, ko gali reikėti žmogui. 


JULIJA. Maisto, drabužių... Ne, tokios idėjos atkrenta... Reikia kažko, kas turi trauki žmones, kad jiems būtų 
įdomu. 


ANDRIUS. Jei nežinom, kokį verslą norim kurti tai mums niekas ir nesigaus, Julija. 
JULIJA. Vėliau pagalvosim, gerai? Noriu pailsėti. /ninka skaityti žurnalą. Andriau! 
ANDRIUS. pakelia akis nuo laikraščio. Taip? 


JULIJA. Klausykis! „Būrimas kavos tirščiais - pats žaismingiausiais ir įdomiausias būrimo būdas, atliekamas 
vissiškai nesudėtingai. Iš kavos tirščių pradėta burti prieš kelis šimtus metų ir buriama iki šiol. Tie žmonės, 
kuriems nors kartą teko išsiburti patvirtina, jog viskas išsipildo, dėl to būrimas kavos tirščiais kiekvieną dieną 
vis labiau populiarėja“. 


ANDRIUS. Ir ką siūlai? 
JULIJA. O tu tiki tuo, kad galima matyti ateitį? 


ANDRIUS. Ne, tai visiška nesąmonė ir laiko gaišimas. 


JULIJA. Aš irgi netikėjau. Bet mano mamai čigonė iš delno išbūrė, kad jai gims mergaitė, kai sulauks 28 metų. 
Pranašystė išsipildė - gimiau aš. 


ANDRIUS. Bet tai nesąmonė. 

JULIJA. Aš ir iš pradžių netikėjau. Bet su laiku įsitikinu, jog tai tikra. 

ANDRIUS. Ne. 

JULIJA. Nesvarbu, nesiginčykim. Žinai ką sugalvojau? Išgeria kavą ir šnabžda Andriui į ausį. 
ANDRIUS. Aš prie tokių nesąmonių neprisidedu. 

JULIJA. Dėl manęs, prašau. Jei prisidėsi atleisiu tau už šį rytą, jog manęs nesiklausei. 
ANDRIUS. Tau tik tiek reikia... Na, gerai. 

JULIJA. Iš pradžių bus sunku rasti nuolatinių klientų... Bet viskas prasideda nuo reklamos. 
ANDRIUS, Galiu su kompu sumaketuot kelis lankstinukus. 

JULIJA. Ne, nereikia. Mes nufilmusim reklamą ir įkelsim į JauTubę. 

ANDRIUS. Na jau ne, aš gėdos prieš žmones nesidarysiu. 

JULIJA. Mielasis, vistiek tave mažai kas pažįsta. Nepamiršk ryto. 


ANDRIUS. Gerai jau gerai. 


JULIJA. Kur tavo kamera? Nufilmuosim reklamą. 
ANDRIUS. Spintoj. Tuoj atnešiu. 
Andrius nueina. 


JULIJA. Joje nuolat kartok „stebuklingi kavos tirščiai“, kad niekas nenukopijuotų mūsų idėjos. Galėsim paskui 
padaryyt filmuojamus seansus. Juk geriausia reklama iš lūpų į lūpas. 


Andrius atneša kamerą. 


JULIJA. Dar reikia sugalvoti biuro pavadinimą, kuris intriguotų... Mhm... „Paslapčių kambarys“. Čia reik 
padažyt (įvaizdis labai svarbus). Čia užkabinsim ekstrasenso foto. O dabar reklama. Palauk truputuką. 


Julija išeina. 
Ateina nešina kepure ir šaliku. 


JULIJA. Apsivilk. Išsitraukia telefoną. Gali prisėsti ant kėdės, mielasis. Ačiū. Einu patalpinsiu į internetą ir 
bam bus - lengvi pinigai. Kai ateisiu pamokysiu tave kaip burti. 


Julija išeina. 


Julija ateina, paima žurnalą ir skaito Andriui. 


JULIJA. Klausykis: 
„Pagrindiniai žingsniai norint teisingai išburti ateitį kavos tirščiais: 


Jis pradedamas nuo kavos virimo. 
Gerkite kavą iki kol liks šaukstelis kavos ir tirščiai. 
Kavos likutį reikia maišyti kaire ranka. Jei buriasi vyriškis pagal laikrodžio rodyklę, jei moteris - prieš. 
Kavos išverskite ant stalo: 
a. Jei pamatysite kvadratą - seksis visur 
b. Ovalą - greitai ištekėsite 
c. Trikam...“ 


pP uMĖ 


ANDRIUS. pertraukia. Užteks, nebeskaityk. Aš aiškinimus savus geriau susigalvosiu. 


JULIJA. Kaip sau nori. Einam padėsi sustumdyti kėdes ir stalus. Uždėsim užuolaidą ir atidarom saloną nieko 
nelaukdami. 


(Perėjimas.) 

3 epizodas. 

Ateina Andrius nešings kavos puodeliais, atisėda apžiūri aplinką ir papurto galvą. 
ANDRIUS. Bus įdomu pamatyti ar atsiras idiotų tikinčių tokiomis akiu ins, 
Ateina Julija su vaizdo kamera. 

JULIJA. Tau niekas neskambino? 

ANDRIUS. Ne. 

Andriui kažkas skambina. Jis išsitraukia telefoną. 


JULIJA. Aš atsiliepsiu. Duok man. paiima telefoną. Laba diena, Andrius? Andrius užsiėmęs, dirba. Būrimo 
salonas, ateikit mes jums suteiksim nuolaidą... Jums tik 10 eurų reikės mokėt... 30... Labai gerai! Viso. 


ANDRIUS. Kas skambino? 

JULIJA. Tavo sesuo. Ji atvažiuos išsiburti po 20 minučių. 

ANDRIUS. Aš negaliu meluoti Aistei... Nors ji protinga ir neturėtų patikėti tokiomis nesąmonėmis. 
JULIJA. Džiugu, kad tai supranti. Kai uždirbsim daugiau pinigų galėsi jai grąžinti. 

ANDRIUS. Jei grąžinsim, tada galima. 

JULIJA. Kur tavo šalikas ir kepurė? Marš apsirengt. 

ANDRIUS. Užteks šaliko. Gėdos nesidarysiu. Užsiriša šaliką. 

Suskamba durų skambutis. 


JULIJA. Sėsk. Aš ją atvesiu. 


Julija nueina. 

4 epizodas. 

Ateina Julija ir Aistė. 

AISTĖ. Labas, Andriau, šimtas metų! 

ANDRIUS. Labas! 

JULIJA. Pabelsk į medį tris kartus. Negalima jo kalbinti prieš seansą. 
Aistė pabaldžia. 

AISTĖ. Atsiprašau. 


JULIJA. Gerai, įsitaisyk patogiai. Išsirink puodelį su stebuklingais tirščiais. Nufilmuosiu visą seansą. Kai bus 
baigta galėsi pasiimti vaizdo įrašą. Kaip pirmai klientei tau mokėti reikės tik 10 eurų. Galim pradėti? 


AISTĖ. Aha. Apversk puodelį su stebuklingais kavos tirščiais ant stalo. 

JULIJA. Įjungiu kamerą. 

Andrius pakelia rankas ir pradeda juoktis. 

AISTĖ. Ko jis juokiasi? 

JULIJA. Į jį skverbiasi ateities dvasios. 

ANDRIUS. žiūri į tirščius. Šiandien jūs būsit įžūliai apgauta ir neteksit gan nedidelės pinigų sumos. 
JULIJA. Seansas baigtas. 


AISTĖ. Geras. Man patiko. Sumoka pinigus. Ačiū, broli, kad įspėjai apie nelaimę. Iškart lengviau kai žinai ko 
tikėtis. Atsistoja. Viso gero. Linkiu jūsų salonui sėkmės. Pasakysiu savo draugei, kad ji su vyru būtinai 
apsilankytų čia ir išsiburtų stebuklingais tirščiais. 


Aistė išeina. 

ANDRIUS. Galvojau pažiūrėsiu ar mano sesuo tokia kvaila. Na, jei patikėjo ji, patikės ir kiti. Nuvalo tirščius. 
Lauksim kito užsakymo. 

Kažkas pabeldžia į duris. 

JULIJA. Ateinu, ateinu. 

ANDRIUS. Ilgai laukt nereikėjo. 

Julija išeina. Ateina vedina Greta ir Algiu. 

GRETA. Laba diena. Mums Aistė pasakė, kad būtinai ateitume išsiburti. Tai mes ir atėjome. 


JULIJA. Prašom, prisėskite. 


ALGIS. Aš pastovėsiu. 

JULIJA. Sėskite, galite sugadinti seansą. 
GRETA. Sėsk ir nesiginčyk su ja. 

Algis atsisėda į Julijos vietą. 

Greta atsisėda. 


ANDRIUS. Man netrukdo. Galėjot ir stovėt. Pasiimkit patinkantį puodelį su stebuklingais kavos tirščiais ir 
apverskite. 


ALGIS. Na, aš pasirinksiu paiima puodelį. O tu apversi, Greta. 

Greta apverčia. 

JULIJA. Jungiu kamerą. 

Andrius juokiasi. 

ALGIS. Ko jis juokiasi? 

JULIJA. Į jį skverbiasi ateities dvasios. Būkit geri ir nekalbėkit, būrmas gali nepavykti. 


ANDRIUS. taria burtažodį. Ulakamorija dub zelioni... Zlataja ciep na dube tom... i dniom i nočiju kot učioni 
vsio chodit po ciepy krugom... Šiandien jūs būsit įžūliai apgauti ir nesusimąstysite apie tai. 


JULIJA. Seansas baigtas. Kaip nuotaikos? 
GRETA. Geras jausmas, kai jis pradėjo sakyti burtažodį. Ką tu manai, Algi? 


ALGIS. Netikėjau tokiomis nesąmonėmis. Atsiprašau klydau. Jūs pakeitėte mano nuomonę. Kiek mes 
skolingi? 


JULIJA. 30 eurų. 

GRETA. Duok 60. 

ALGIS. Aš duosiu 60, o tu 40. Bus 100. Prašom. Paduoda pinigus. 
GRETA . Ateisim kada dar kartą. Iki. 

JULIJA. Labai prašau. Viso. 

Algis ir Greta išeina. 

ANDRIUS. Idiotai! 

JULIJA. Kuo tokių daugiau, tuo geriau. Viskas salonas užsidaro... 
Andrius ir Julija išeina. 


(perėjimas). 


5 epizodas. 


Naktis. 

Ateina Vagis. 

Jis atsimuša į stalą ir pabėga. 

Įsijungia šviesą. Ją įjungia apsimiegojęs Andrius. 

Iš paskos Julija. 

JULIJA. Kažkas išlaužė duris... 

ANDRIUS. Durys kaip durys. Geriau pažiūrėkim ar nieko nepavogė. 
Andrius ir Julija tikrina visus kampus. 

JULIJA. Andriau! 

ANDRIUS. Kažkas dingo? 


JULIJA. Po kol kas ne. Bet patikrinsiu piniginę. 


Julija suranda piniginę. 

JULIJA. Andriau! 

ANDRIUS. Taip? 

JULIJA. Netikrinsiu kiek yra pinigų. Tegu būna taip kaip yra. 

ANDRIUS. Kaip nori, mieloji. 

JULIJA. Man tiesiog patiko užsiminėti verslu su tavim, visa kita nesvarbu. 


ANDRIUS. Supratau. Daugiau verslu neužsiminėsim, kol neprisirinko daugiau tokių. 


JULIJA. Tai jau tikrai. 


Pabaiga. 


RECENZIJA 


Ė KONKURSAS 


2017 Ne taip dažnai pasitaiko perskaityti tikrą 
komediją, o štai pjesės „Kvailystė — apgavystė“ autorius, iš 
tiesų apdovanotas puikiu humoro jausmu, pateikia rimtą 
paraišką sukurti tikrą situacijų komediją. Pjesės pavadinimas 
PA nurodo, kad autorius siekia ne tik sukurti juokingas situacijas, 
bet ir įvertinti kvailumą šiandienos žmonių, pasiduodančių išpopuliarėjusiems tikėjimams burtais ir 
horoskopais. Tokie, atrodytų, nekvaili žmonės papuola į pinkles norinčių lengvai praturtėti 
avantiūristų ir tampa pajuokos objektais. Situacija tikrai artima mūsų gyvenimui. 

Įdomiausia šios pjesės situacija — ruošimasis atidaryti būrimo saloną. Tiesa, šį 
sumanymą įgyvendinti pavyksta gal kiek per lengvai, nes imtis apgavystės ryžtamasi ne dėl to, kad 
Andrius ir Julija neturėtų pinigų, bet dėl to, kad pinigų visada būna per mažai, jei norima patenkinti 
tuščius norus. Kuriems galams Julijai reikalinga tokio brangumo suknelė, taip ir neaišku. Dėl to 
nelabai aišku, kodėl Andrius ryžtasi rizikuoti savo geru vardu. Galbūt šeimos verslo idėją padiktuoja 
„aukštesnės jėgos“, šiuo atveju žurnalas (jam pinigų užtenka) „Antgamtiniai reiškiniai“, kuriame 
išspausdintas horoskopas žada praturtėjimą. Na o jei žvaigždžių nulemtus dalykus dar papildo 
būrimo kavos tirščiais receptas, kas galėtų atsispirti galimybei „parduoti nesąmones kvailiams“. 

Juoką kelia ir pasiruošimo verslui istorija — kuriamas tam tikras spektaklis spektaklyje 
su dekoracijomis, rekvizitu, personažais, kostiumais... O jei yra sukurtas spektaklis, žiūrovams ir 
dalyviams teks susimokėti. Juokinga, kad kvailių paieškos ilgai netrunka ir pirmiausiai apmauti 
sumanoma Andriaus seserį. Deja, antroji pjesės dalis labai fragmentiška, nepabaigta, lyg autoriui 
būtų pritrūkę idėjų ar laiko. Būrimo seansas labai trumpas ir primityvus, tad sunku suprasti, kodėl 
Aistė taip greitai davė tuos dešimt eurų. Keisčiausia, kad dar ir draugei rekomendavo išsiburti. 
Antrasis seansas dar neįdomesnis, nebėra jokios intrigos, nes kartojasi ta pati situacija. Logiškai 
nepaaiškinama, kodėl pora už vieną pasakymą, kad bus apgauti, atiduoda net šimtą eurų. Tokia 
situacija kelia nebe juoką, o apgailestavimą. 

Pabaigoje patys apgavikai sulaukia pelnytos bausmės. Tai klasikinis atvejis. Be to, taip, 
ko gero, nulėmė ir žvaigždės. Deja, pabaiga tokia skubota ir trumpa, jog atrodo visiškai neįtikinanti. 
Pabaigos nebuvimas sugriauna gero darbo įspūdį. 

Norėtųsi palinkėti gerą humoro jausmą ir puikią vaizduotę turinčiam autoriui parašyti 
ne vieną komediją su netikėta, intriguojančia pabaiga, nes kuriant dramą ne gera pradžia, o gera 
pabaiga svarbiausia (gera pabaiga — pusė darbo, o gera pradžia — tik pradžia). Juk moksleivių 
teatrams taip trūksta gerų komedijų. 


Lietuvių kalbos ir teatro mokytoja metodininkė Ramutė Matusevičiūtė 


